**רות (רותי) רוּסוֹ־הרץ** (נולדה ב־14 ביוני 1977) היא שפית, מרצה קולינרית, ומגישת טלוויזיה ישראלית ומדריכת טיולים רשמית 

בדרום הארץ.

שופטת בתוכנית "המסעדה הבאה" ברשת 13.

ביוגרפיה
--------

רות רוסו נולדה בבוסטון שבארצות הברית, וגדלה בכפר רמות השבים, ישראל, למשפחה ממוצא אשכנזי ומזרחי. אמה היא עיתונאית האוכל הישראלית ומחברת ספרי הבישול נירה רוסו. אביה הוא לואיס רוסו, יליד ארצות הברית ממשפחה ממוצא טורקי, שהגיע לישראל ב-1968 כדי להשלים לימודי דוקטורט בפילוסופיה ופגש את אמה נירה, מה שגרם לו להחליט לעלות לישראל. אביה כיום הוא סמנכ"ל פיתוח עסקי בנילית - קונצרן בינ"ל-ישראלי בתחום הכימיה. סבתה מצד אביה אסתר וסבה מצד אביה אייזיק - שניהם גם ילידי ארצות הברית - כשהסב לחם באירופה כטייס בחה"א האמריקאי במלחמת העולם השנייה. לה אחות, דניה טקגי, רופאת ילדים בבי"ח מאיר.

בגיל 18 עשתה שנת שירות. לאחר מכן התגייסה ושירתה בדובר צה"ל.

ב־2001 סיימה את לימודיה בבית הספר הבין־לאומי הגבוה לבישול בניו יורק, המכון הקולינרי הצרפתי ‏(ICC).

### חיים אישיים

רוסו נשואה לרועי הרץ, מורה לתיאטרון ומחנך בתיכון, ולשניים שתי בנות, ילידות 2007 ו־2009.

קריירה
------

### עיתונות

ב־2003 החלה לעבוד ככתבת מגזין וחדשות בעיתון "מעריב". מ־2007 כתבה בעיתון טור שבועי, שבו ניתחה מתכונים קלאסיים מכל העולם ובחנה את הסיבות להצלחתם ולכישלונם. ב־2008 החלה לכתוב מדור נוסף במוסף "סופשבוע", שנקרא "הארוחות שלנו" ותיעד ארוחות שישי ברחבי הארץ מנקודת מבט סוציולוגית, אנתרופולוגית וקולינרית.

בהמשך כתבה טורי אוכל בכתב העת "את", ובעיתון האיטלקי "קוריירה דלה סרה" – שם התמקדה באוכל ישראלי–ים־תיכוני.

מספטמבר 2017 שותפה עם אמה נירה רוסו בכתיבת מדור האוכל השבועי של מוסף "7 ימים" של "ידיעות אחרונות".

### טלוויזיה

ב־2016 הגישה את תוכנית האוכל לילדים "הפסקת אוכל" בטלוויזיה החינוכית, שבה אירחה שפים מוכרים וילדים לשיחה משותפת על אוכל ורכיביו.

בנוסף הופיעה רוסו פעמים רבות כשפית אורחת בתוכניות אקטואליה, בוקר ואירוח, ושימשה שופטת בתוכניות הגמר וחצי הגמר של "משחקי השף" של הזכיינית רשת.

מ־24 בינואר 2022 היא שופטת בתוכנית המציאות "המסעדה הבאה" ברשת 13, לצד השפים אסף גרניט, מושיק רוט ויוסי שטרית.

יצרה יחד עם מירי מסיקה את סדרת הדוקו הקולינרי "ארץ האוכל", ששודרה ב־HOT ביולי 2022.

### הרצאות ופעילות קולינרית

רוסו עבדה בניו יורק עם השף האמריקאי דייוויד ברק.

היא מרצה ברחבי העולם על המטבח הישראלי, והוזמנה להרצות מטעמם של גופים ממשלתיים (משרד החוץ ומשרד התיירות) ואחרים בארצות שונות. כמו כן השתתפה בסרט האמריקאי החוקר את היווצרותו של המטבח הישראלי החדש, "In Search for Israeli Cuisine" בכיכובו של השף הישראלי־אמריקאי, מייקל סולומונוב (אנ').

ב־2014 שימשה יועצת קולינרית לרשת בתי הקפה Loveat ובנתה לה תפריט חדש.

בפברואר 2017 הרצתה במסגרת TedX תל אביב בהרצאה שכותרתה "עד כמה אישי הטעם האישי שלך?", ועסקה במניפולציות שעובר הטעם האישי שלנו ובאופן שבו תהליכים כלכליים מכתיבים אותו.

ב־2016 פתחה את הסניף הראשון של חנות המיצים בכבישה קרה Jusso בשוק צפון ברמת החייל בתל אביב.

### פוליטיקה מקומית

ב־2013 חברה לבמאית והעיתונאית ציפי ברנד פרנק ויחד הקימו השתיים רשימה פוליטית "שימו לב הורים", שהתמודדה לבחירות המקומיות בעיריית תל אביב. הרשימה התמקדה בקידום החינוך וענייני ההורים בתל אביב, וזכתה במושב אחד במועצת העיר.

קישורים חיצוניים
----------------

ויקישיתוף מדיה וקבצים בנושא **רותי רוסו** בוויקישיתוף
* רותי רוסו, ברשת החברתית אקס (טוויטר)
* רותי רוסו, במיזם "אישים" לתיעוד היצירה הישראלית
* ראיון בתוכנית הטלוויזיה האמריקאית "טודיי שואו" על המטבח הישראל
* How personal is your personal taste | Ruthie Rousso | TEDxTelAviv, סרטון בערוץ "TEDx Talks", באתר יוטיוב (אורך: 16:28)
* ביקורת על הסרט "In Search for Israeli Kitchen"
* גלי וולוצקי, ‏האימפריה הרוסית: שיחה אישית עם רותי רוסו, באתר "Time Out ישראל", 25 בספטמבר 2019
* אלעד מן, לא חושבת שלאכול ולבשל זה קשור באיזשהו אופן לאסקפיזם. זאת הישרדות, באתר העין השביעית, 8 באפריל 2020
* אתר למנויים בלבד רתם איזק, מקום בשולחן, באתר "ידיעות אחרונות", 28 בינואר 2022

הערות שוליים
------------

1. ↑  אתר למנויים בלבד ליאת אלקיים, "המסעדה הבאה של ישראל" היא כנראה הריאליטי הלוהט הבא, באתר הארץ, 25 בינואר 2022
2. ↑   ציוץ של Ruthie Rousso רותי רוסו ברשת החברתית אקס (טוויטר), 2 באוקטובר 2021
3. 1 2 3 4
4. 1 2 3 4 5  אתר למנויים בלבד דפנה ארד, מה עושה עיתונאית אוכל בדוכן מיצים, באתר הארץ, 22 בפברואר 2016
5. ↑  אתר למנויים בלבד שי פוגלמן וינאי יחיאל, רותי רוסו, באתר הארץ, 21 בנובמבר 2019
6. ↑  לי-אור אברבך, ‏מדור קבוע לעיתונאית רותי רוסו ב"קוריירה דלה סרה" האיטלקי, באתר גלובס, 29 בספטמבר 2014
7. ↑  נירה ורותי רוסו, להבריא את המטבח, באתר ynet, 8 בספטמבר 2017
8. ↑  אתר למנויים בלבד שני ליטמן, השמש זרחה, השיטה פרחה ובטלוויזיה שידרו זבל בילדים, באתר הארץ, 04 ביולי 2016
9. ↑  כרמל שטרן, ‏יזע, דמעות ורותי רוסו, באתר ‏מאקו‏, 25 בינואר 2022  
המסעדה הבאה: פורמט הריאליטי שישנה את סצנת המסעדות?, באתר "Time Out ישראל", 28 בדצמבר 2021
10. ↑  ניר וולף, מוגש בחום: סוף סוף תוכנית אוכל אמיתית שלא בנויה על תוכן שיווקי, באתר ישראל היום, 19 ביולי 2022  
כרמל שטרן, ‏אימהות המזון, באתר ‏מאקו‏, 20 ביולי 2022  
אתר למנויים בלבד גילי איזיקוביץ, רותי רוסו ומירי מסיקה יצאו לחקור את "ארץ האוכל" הישראלית, ושכחו כמה פרטים בדרך, באתר הארץ, 18 ביולי 2022
11. ↑  שירי כץ, ‏בינואר 2014 רותי רוסו בנתה תפריט חדש לבר אוקטובר, באתר "Time Out ישראל"
12. ↑  אתר למנויים בלבד רותם שטרקמן, השפית רותי רוסו רוצה שתדעו שהאוכל שדוחפים לכם הוא גרוע - ושאפשר גם אחרת, באתר TheMarker‏, 17 בפברואר 2017
13. ↑  רותי רוסו, שום פלפל ופתק בקלפי: המירוץ של רותי רוסו לעירית תא, באתר nrg‏, 15 בנובמבר 2013
14. ↑  ירדן סקופ, ההורים בתל אביב ישביתו את הגנים לגילי 3–4 במחאה על הצפיפות, באתר הארץ, 26 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007603367805171
* VIAF: 18147266920335482611
* WorldCat: viaf-18147266920335482611

 |